Document ID: 32000D0761

Title and Content:
Απόφαση της Επιτροπής της 16ης Νοεμβρίου 2000 για καθορισμό των εξειδικεύσεων των έργων που έχουν χαρακτηρισθεί ως κοινού ενδιαφέροντος στον τομέα των διευρωπαϊκών ενεργειακών δικτύων με την απόφαση αριθ. 1254/96/ΕΚ του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2000) 2683] (Κείμενο που παρουσιάζει ενδιαφέρον για τον ΕΟΧ) (2000/761/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση αριθ. 1254/96/ΕΚ του Ευρωπαϊκού Κοινοβουλίου και του Συμβουλίου για καθορισμό συνόλου προσανατολισμών σχετικά με τα διευρωπαϊκά δίκτυα στον τομέα της ενέργειας(1), όπως τροποποιήθηκε τελευταία από την απόφαση αριθ. 1741/1999/ΕΚ(2), και ιδίως το άρθρο 6 παράγραφος 4, Εκτιμώντας τα ακόλουθα: (1) Τα έργα κοινού ενδιαφέροντος που προσδιορίζονται στην απόφαση αριθ. 1254/96/ΕΚ πρέπει να εξειδικευθούν με καθορισμό του τόπου και, εφόσον χρειάζεται, των κύριων χαρακτηριστικών τους. (2) Με την απόφαση 97/548/ΕΚ(3), η Επιτροπή όρισε τις εξειδικεύσεις των έργων κοινού ενδιαφέροντος που προσδιορίζονται στην απόφαση αριθ. 1254/96/ΕΚ. (3) Εφόσον μετεβλήθησαν έργα κοινού ενδιαφέροντος και προσετέθησαν νέα με τις τροποποιήσεις της απόφασης αριθ. 1254/96/ΕΚ, οι εν λόγω εξειδικεύσεις θα πρέπει να προσαρμοστούν αναλόγως. Είναι συνεπώς σκόπιμο να αντικατασταθεί η απόφαση 97/548/ΕΚ. (4) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συγκροτηθεί βάσει του άρθρου 9 της απόφασης αριθ. 1254/96/ΕΚ, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η εξειδίκευση των έργων κοινού ενδιαφέροντος, τα οποία προσδιορίστηκαν στην απόφαση αριθ. 1254/96/ΕΚ, καθορίζεται στο παράρτημα της παρούσας απόφασης. Άρθρο 2 Η απόφαση 97/548/ΕΚ καταργείται. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 16 Νοεμβρίου 2000.

Classification Labels:
1212
1179
249
1154
712
671
588

Label Descriptions:
{"1212": "Υδρογονάνθρακες", "1179": "Βιομηχανία πετρελαίου", "249": "ΒΙΟΜΗΧΑΝΙΑ", "1154": "Ενεργειακή πολιτική", "712": "ΕΝΕΡΓΕΙΑ", "671": "Εφοδιασμός", "588": "ΔΗΜΟΣΙΟΝΟΜΙΚΑ"}

EuroVoc IDs (Original): 1274
5442
2498
2470
3783
2292

EuroVoc IDs (Expanded): 1274
5442
2498
2470
3783
2292

Dataset Source: meu

Split: train